मुंबई. बॉलीवुड की ट्रेजेडी क्वीन एक्ट्रेस निरूपा रॉय की फिल्म ‘दीवार’ का वो सीन आपको याद होगा जिसमें अमिताभ बच्चन और शशि कपूर के बीच मां को अपने पास रखने को लेकर झगड़ा होता है। लेकिन रियल लाइफ में इस कहानी का ठीक उलटा देखने को मिल रहा है। उनके बेटे उनकी जायदाद और उनके कमरे को लेकर आपस में लड़ रहे हैं। अदालत तक पहुंची लड़ाई...
- एक्ट्रेस निरूपा रॉय का नेपियन्सी रोड स्थित एंबेसी अपार्टमेंट में 3000 स्कवायर फिट का चार बेडरूम का एक बंगला है।
- निरूपा रॉय ने 1963 में इसे 10 लाख रुपए में खरीदा था। इस बंगले के साथ 8000 स्कवायर फिट का एक गार्डन भी है।
- निरूपा रॉय ने दुनिया छोड़ने से पहले इसका बराबर में बटवारा करते हुए दोनों भाइयों को दो-दो बेडरूम दे दिए थे। इसके गार्डन एरिया को भी बराबर में बांट दिया था।
- इस बंगले में एक मास्टर बेडरूम भी था, जिसका इस्तेमाल उनके पति कमल रॉय करते थे।
ऐसे शुरू हुई दोनों के बीच लड़ाई
- इस बंगले की लड़ाई नवंबर 2016 में निरूपा राय के पति कमल रॉय के निधन के बाद शुरू हुई।
- छोटे बेटे किरण ने पुलिस स्टेशन में बड़े भाई योगेश पर प्रॉपर्टी हथियाने और धमकी देने की शिकायत दर्ज कराई।
- अपने निधन से पहले कमल रॉय ने अपने परिवार के सामने इस कमरे को अपने छोटे बेटे किरण को सौंप दिया था।
बड़े भाई पर प्रॉपर्टी हड़पने का आरोप लगाया
- किरण का आरोप है कि, "बड़े भाई योगेश के मन में लालच आ गया और अब वे जबरदस्ती पूरी प्रॉपर्टी में हिस्सा चाहते हैं।"
- "जब तक माता-पिता जीवित थे तो कभी भी योगेश या उसके परिवार ने उनके साथ अच्छा बर्ताव नहीं किया।"
- "मां उनसे हमेशा परेशान रहती थीं, यही वजह है कि उन्हें प्रॉपर्टी में बराबर का हिस्सेदार नहीं बनाया।"
- किरण के मुताबिक, मां की मौत के बाद मैंने ही पिता की देखभाल की और उनकी यह इच्छा थी कि मैं ही उनके बेडरूम में रहूं और उन्होंने इस बारे में मेरे भाई और उनकी फैमिली को साफ-साफ निर्देश भी दे दिया था।
hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva